ཆུ་ཐིགས་དེའི་ཐེངས་འདིའི་རང་ཉིད་འཚོལ་བའི་བློ་སྟོབས་ལ་ཕམ་ཉེས་བྱུང༌།འོན་ཀྱང༌།ཁོས་གནས་ལུགས་ཤིག་ཧ་གོ་བ་ནི་སྙན་ངག་མཁན་ལ་བརྟེན་ནས་དྲིས་ལན་མི་སྙེག་རྒྱུ་དེ་རེད།ཅི་འདྲ་བཤད་རུང༌།དཔྱད་བརྗོད་མཁན་གྱི་སྐད་ཆ་བདེན་ཤས་ཆེ།འོ་ན་དཔྱད་བརྗོད་མཁན་གྱིས་ཇི་ལྟར་བརྗོད་ཀྱི་ཡོད་དམ།དེ་ནི་ཧ་ཅང་བྱང་ཆ་ལྡན་པའི་སྐད་ཆ་ཞིག་རེད།ཆུ་ཐིགས་རྡོ་ཕུགཅི་འདྲའི་དངོས་འབྲེལ་དང་ཚད་ལྡན་ཞིགརྩི་ཤིང་དང་མེ་ཏོག་གི་ཚལ་དུ་ཉི་མ་ཡིན་ཁུལ་བྱེད་པར་རྩ་བ་ནས་མི་འཐད།མ་གཞི།སྙན་ངག་མཁན་ཀུན་གྱིས་མེ་ཏོག་དང་རྩི་ཤིང་ཁྲོད་ནས་ཚོན་མདངས་སྣ་ལྔའི་མཚན་ཉིད་རྙེད།ཡིན་ཡང༌།དཔྱད་བརྗོད་མཁན་གྱིས་ནམ་ཡང་དོན་ཟབ་རྒྱ་ཆེ་བའི་སྐད་ཆ་གསེར་རྡོ་ལྟ་བུ་རྐྱང་རྐྱང་འབྲི།བསམ་གཞིག་གིས་ཚད་འདིར་སླེབ་དུས།ཆུ་ཐིགས་དེ་གཡང་གཟར་གྱི་རྩེ་ནས་མར་དཔྱངས་འདུགཁོང་མར་ཟགས་པར་དུས་ཡུན་རིང་པོ་མི་འགོར།འོག་གི་ཕ་བོང་དེ་མཐོང་བས་ཁོང་གི་སེམས་ལ་ང་རྒྱལ་ཚད་མེད་སྐྱེས།དགོངས་པ་མ་ཚོམ།སྤུན་ཆུང་རྡོ།སྐད་ཅིག་དེ་ཉིད་ལ་ཕ་བོང་དེའི་སྟེང་དུ་ལྷུང་ནས་འཐོར་སོང༌།ཆུ་ཐིགས་དེས་དྲན་པ་མི་གསལ་བའི་སྐབས་སུའང་ཕ་བོང་དེར་བལྟ་རྒྱུ་བརྗེད་མེད།གནམ་རྒན་མ།ཁོང་འགུལ་ཙམ་ཡང་མི་བྱེད་པར་དེར་ཧད་དེ་ལངས་འདུགབརྡབས་ནས་འཐོར་རྗེས་ཀྱི་ཆུ་ཐིགས་གཅིག་པོ་དེ་དཔྱད་བརྗོད་མཁན་འཚོལ་དུ་ཕྱིན་ནས་ཁོང་ལ་ཉེས་འཛུགས་བྱས།དཔྱད་བརྗོད་པས་གསུང་རྒྱུར།ཁྱོད་ཀྱིས་ཆུ་ཐིགས་རྡོ་ཕུག་ཅེས་པའི་ཡིག་འབྲུ་བཞི་མ་གཏོགས་མཐོང་མི་འདུགདེ་ནི་ངའི་བརྩམས་ཆོས་ཀྱི་ཁ་བྱང་ཡིན།བརྗོད་བྱར་མ་ལྟོས་ན་ག་ལ་འགྲིགམ་གཞི།བརྩམས་ཆོས་འདི་ན་ཡོད།མུ་མཐུད་ནས་གསུང་རྒྱུར།ཆུ་ཐིགས་གཅིག་གཅིག་འདུས་ནས་ལོ་སྟོང་ཕྲག་བརྒྱ་ཡི་རྗེས་ལ་རྡོ་ཕུག་སྲིད།ཟེར།གནམ་རྒན་མ།དེ་ནི་ཆུ་ཐིགས་གཅིག་མ་རེད།དེ་ནི་གཙང་པོ་ཞིག་རེད།སྐར་ཆ་རེ་རེར་ཆུ་ཐིགས་རེ་བྱས་ན་ཉིན་གཅིག་ལ་ཆུ་ཐིགས་བརྒྱད་ཁྲི་དྲུག་སྟོང་བཞི་བརྒྱ་དང༌།ལོ་གཅིག་ལ་ཆུ་ཐིགས་ཁྲི་སུམ་སྟོང་བརྒྱ་དང་ལྔ་བཅུ་ང་གསུམ།དེ་ལྟར་ལོ་སྟོང་ཕྲག་བརྒྱ་ལ་ག་ཚོད་འདུས་སམ།དེ་ལ་ཆུ་ཐིགས་རྡོ་ཕུག་ཟེར་རུང་ངམ།ཆུ་ཐིགས་དེས་བསམ་པར་དཔྱད་བརྗོད་པས་ཨང་རྩིས་རྩ་བ་ནས་མི་ཤེས།དཔྱད་བརྗོད་པར་ཧང་སང་རྒྱུ་ཅི་ཡོད།སྐབས་དེར་ཁོས་རྟོགས་པ་ནི་ཨང་རྩིས་མི་སྦྱོང་བའི་མི་སྣ་དེ་དག་རེད།